   ڪراچي (ويب ڊيسڪ) ٽڪ ٽاڪ اسٽار حريم شاهه چيو آهي ته وزيراعظم عمران خان هڪ بهادر ليڊر آهي ۽ مون کي يقين آهي ته پنهنجي بهادري سان ڪورونا وائرس کي شڪست ڏيندو. حريم شاهه انسٽاگرام تي وزيراعظم عمران خان لاءِ خاص ويڊيو پيغام جاري ڪيو آهي، جنهن ۾ هن سندس لاءِ نيڪ خواهشن جو اظهار ڪيو آهي. ويڊيو پيغام ۾ حريم شاهه چيو آهي ته مون کي عمران خان جي ڪورونا ٽيسٽ هاڪاري اچڻ تي ڏاڍو ڏُک ٿيو آهي، اسان جو بهادر ليڊر ڪورونا وائرس سان به ائين ئي وڙهندو، جيئن ملڪ ۾ ڪرپشن خلاف وڙهي رهيو آهي. هن وزيراعظم جي جلد صحتيابي لاءِ دعا ڪندي چيو ته خان صاحب مون سميت سڄي قوم جون دعائون توهان سان گڏ آهن.